Here is a page extracted from Wikipedia that may contain CSS, HTML, and a lot of unformatted text.

Title: Ganyarul
Content: Ganyarul ye un lugar deshabitau situau en l'actual termin municipal d'Agón, en a comarca d'o Campo de Borcha, en a provincia de Zaragoza, Aragón.

Toponimia 
O toponimo Ganyarul ye d'orichen desconoixiu. Ha teniu diferent nombres: Gaynnalur en 1243, Ganyallur en 1317, Gainnallur en 1429, Gaynnalur en 1562, Ganyarul dende 1562 dica l'actualidat. A sola cosa que se puede concluyir ye que bi ha habiu una metatesi d'alviolars l y r, por o que a forma orichinal teneba una terminación pareixida a Gallur.

Historia 
A primera noticia d'o puesto data d'o sieglo XIII, cuan o suyo propietario Sancho d'Antillón pleiteya con Magallón por cuestions de mugas.

Dende finals d'o sieglo XIV dica o XVIII perteneixió a la familia d'os Cerdán de Magallón. A meyaus d'o XVIII amaneixen como propietarios os Bea, que procedents de Vera de Moncayo s'asentoron en Ganyarul. En 1965 feneixió sin descendencia a zaguera sinyora de Ganyarul donya Mercedes Bea. Ella donó Ganyarul a la Companyía de Chesús que manimenos no acceptó a donación. Dende alavez principia a suya decadencia y abandono.

En 1992, dimpués d'unas plevidas torrencials, un vecin de Magallón clamau Javier Pellicer trobó en a redolada lo clamau Bronze d'Agón, un texto d'a epoca de l'Imperio Romano referiu a las ordinacions en o regano dentre Gallur y Mallén.

Demografía

Puestos d'intrés 
Encara quedan restas d'o palacio d'o sinyor antimás de una carrasca centenaria en o suyo chardín. Ista carrasca tien una altaria de 15 m, 1 metro de diametro de tronco y 3,1 metros de perimetro.

Atro molimento interesant ye a ermita de Ganyarul, a on que yera enronada a reina mora de Ganyarul.

Tot o lugar ye vuedo y se troba en un proceso de ruina progresiva y inexorable.

Referencias 

Despoblaus d'a provincia de Zaragoza
Lugars d'Agón
Localidaz d'a diocesi de Tarazona en o Campo de Borcha